
LEGISLAŢIA REPARATORIE
Statele foste comuniste din Europa centrală şi de sud-est au adoptat şi transpus în practică, încă de la începutul anilor 90, o legislaţie reparatorie pentru persoanele care, din motive politice, religioase, de rasă sau origine, au fost persecutate în timpul regimurilor totalitare (nazist sau comunist).
Categoriile care beneficiază de prevederile acestor legi sunt, cu diferenţele specifice: 

· deţinuţi sau prizonieri politici;

· arestaţi ilegal;

· internaţi în lagăre de concentrare, tabere de muncă, ghetouri;

· persoane cărora li s-a impus domiciliu obligatoriu;
· persoane plecate în exil din motive politice sau religioase;

· soţii supravieţuitori sau urmaşii celor decedaţi în detenţie din motive politice, religioase, de naţionalitate;

· personele care au dobândit un handicap sau incapacitate de muncă, urmare a detenţiei, arestărilor, deportărilor;
· opozanţii fostelor regimuri comuniste, internaţi din acest motiv în instituţii psihiatrice.

Măsurile reparatorii sunt prevăzute fie în legi speciale pentru persoanele persecutate politic de regimul comunist (Albania, Bulgaria, Estonia, Sloviacia), pentru cei care au activat în mişcările de rezistenţă (Cehia, Lituania, Letonia) sau/şi în legislaţie referitoare la pensiile de stat/prevederi speciale ale legii pensiilor (Cehia, Lituania). Pe aceeaşi linie se înscriu legile care prevăd restituirea proprietăţilor sau compensaţii financiare pentru proprietăţile luate abuziv de regimul comunist (Bulgaria, Albania, Ungaria).
Formele de compensare cuprind, în majoritatea statelor:

· sume compensatorii;

· sume compensatorii pentru soţii supravieţuitori sau urmaşii celor decedaţi ca urmare a persecuţiiilor regimului comunist;

· salarii compensatorii;
· pensii speciale, pensii suplimentare, pensii de invaliditate sau handicap;

· privilegii şi beneficii: reduceri la transportul cu mijloacele publice, naval, feroviar; intrare liberă la manifestări artistice, culturale; deducerea taxelor pentru îngirijiri medicale.

· retrocedarea proprietăţilor luate abuziv de către regimul comunist sau compensarea valorii acestora în bani.

ALBANIA
Legea nr. 7748 din 29.07.1993 cu privire la statutul persoanelor persecutate politice de regimul comunist
 stabileşte:
· perioada şi categoriile de persoane care pot beneficia de prevederile legii: persoanele care, în perioada 1941-1992, ca urmare a persecuţiilor regimului comunist şi-au pierdut viaţa, cărora le-au fost interzise drepturile şi libertăţile cetăţeneşti, care au suferit alte forme de privaţiuni ca urmare a convingerilor şi acţiunilor religioase sau politice (art. 2-4);
· drepturile persoanelor represate de regimul comunist: compensaţii băneşti, pensii de viaţă, salarii compensatorii, alte forme de compensaţii materiale care se acordă persoanelor persecutate sau urmaşilor acestora (art. 7);

· calculul compensaţiilor se face prin decizie specială a Consiliului de Miniştri, luându-se ca punct de reper salariul de bază din perioada 1945-1990, corectat cu indicele mediu de creştere a preţurilor în momentul în care se calculează compensaţia (art. 8)
Guvernul garantează prin acte speciale privilegii şi facilităţi, individuale sau colective, în domeniul activităţilor economice, sociale şi financiare (acordarea de credite, facilităţi la construcţii, activităţi de turism, educaţie şi calificare, stabilire sau relocare în mediul rural, accesului la programe naţionale sau internaţionale economice şi sociale, accesul la serviciile de sănătate publică) (art. 12).
BULGARIA
Legea referitoare la recompensare persoanelor care au suferit de pe urma acţiunilor represive în perioada 1944-1989, din 1991, cu modificările din 1994
 stabileşte:
· categoriile de persoane persecutate politic în perioada regimului comunist:  condamnaţi pentru acţiuni politice; arestaţi ilegal în unităţi ale Ministerului de Interne sau în alte locaţii similare; internaţi în tabere sau lagăre de muncă; arestaţi la domiciliu prin decizii administrative; condamnaţi pentru sabotarea agriculturii socialiste; studenţi sau elevi excluşi din şcoli sau universităţi din cauza convingerilor politice; persoane silite să îşi schimbe numele; dispăruţi; cetăţeni bulgari deportaţi forţat în Uniunea Sovietică; persoane private de dreptul la pensie (art. 1).

· Forma şi valoarea compensaţiilor este stabilită de către Consiliul de Miniştri (art. 4) şi se plăteşte de la bugetul de stat (art. 5).

Decretul nr. 249 din 9.12.1992 care aprobă Regulamentul pentru aplicarea prevederilor legii:

· sumele compensatorii se acordă în funcţie de durata prizonieratului (detenţiei): pentru cei deţinuţi în tabere/lagăre de muncă – 1.500 leva/lună, dar nu mai mult de 50.000 leva total; pentru cei cărora li s-a impus domiciliu forţat sau au fost internaţi în alte locaţii – 800 leva/lună, dar nu mai mult de 25.000 leva total; elevii şi studenţii care au fost siliţi să abandoneze studiile – 10.000 leva. 
CEHIA

Legea nr. 261/2001 referitoare la plăţile compensatorii acordate participanţilor la lupta de eliberare naţională, prizonierilor politici şi persoanelor concentrare în tabere/lagăre militare de muncă pe motive de rasă sau religie stabileşte:

· persoanele considerate victime: ale regimului de ocupaţie germană (martie 1939-mai 1945) şi victime (prizonieri politici) ale regimului de ocupaţie sovietic (februarie 1948-ianuarie 1990);

· prizonierii politici care s-au aflat în această situaţie cel puţin un an calendaristic primesc o sumă compensatorie în valoare de 120.000 coroane; pentru fiecare lună de prizonierat în plus este prevăzută suma de 1000 coroane. Prizonierii politici care s-au aflat în această situaţie mai puţin de un an, dar mai mult de trei luni, primesc o sumă de 60.000 coroane. Soţii supravieţuitori şi urmaşii au dreptul la jumătate din sumele prevăzute. În cazul în care prizonierul a murit înainte de data eliberării, suma compensatorie pentru văduvă sau urmaş este de 120.000 coroane. 
· Organismul competent în domeniu este Oficiul ceh de securitate socială. 

ESTONIA
Legea din 17.12.2003, intrată în vigoare în ianuarie 2004, referitoare la persoanele persecutate politic stabileşte:

· persoanele persecutate politic: victime ale unui genocid, deţinuţi în închisori, lagăre sau instituţii de psihiatrie din motive politice, religioase, rasiale, de origine etnică, naţionalitate sau origine socială, exilaţi politic; deportaţi, trimişi la muncă forţată în Uniunea Sovietică (§ 2.).
· beneficiile şi privilegiile acordate persoanelor persecutate politic:
· compensaţii pentru servicii de sănătate şi produse medicamentoase: consult medical de specialitate gratuit pe perioada unui an, medicamente gratuite, prescrise de medicul specialist, vaucere pentru reabilitare, în condiţiile în care respectiva persoană este pensionar în sistemul asigurărilor de stat, servicii stomotalogice gratuite timp de un an (§ 6);
· privilegii: intrare liberă la festivaluri şi muzee, dreptul la pescuit liber în condiţiile stabilite de lege, transport redus cu 50% pentru serviciile regulate de transport (§ 7);

· pensiile acordate persoanelor persecutate politic: pensii de vârstă în condiţii speciale (§ 12), pensii speciale (un supliment de 20% din pensia la nivel naţional se adaugă celor cu incapacitate de muncă dobândită ca urmare a prizonieratului, concentrării, exilului etc.) (§ 14).
LITUANIA
Prevederi referitoare la drepturile şi beneficiile acordate persoanelor care au participat la mişcarea de rezistenţă împotriva ocupaţiei sovietice din perioada 1940-1990 sunt cuprinse în  Legea referitoare la pensiile de stat nr. IX-730 din 22.12.1994 cu modificările din 2005
.

Persoanele care au participat la mişcarea de rezistenţă împotriva ocupaţiei sovietice din perioada 1940-1990, în cazul în care aceste persoane au atins vârsta de pensionare, au dreptul la pensie de gradul I sau II (552, respectiv 276 litas). Pensia de stat  este acordată victimelor ocupaţiei sovietice, participanţilor la mişcarea de rezistenţă, persoanelor care, ca urmare a acestor acţiuni, au fost deţinute sau urmaşilor celor decedaţi  în aceste condiţii. De asemenea, se acordă pensie de stat celor care ca urmare a acţiunilor legate de mişcarea de rezistenţă şi-au pierdut capacitatea de muncă: la pierderea a 75-100% din capacitatea de muncă – 2 pensii de bază (pensia de bază – 138 litas); la pierderea a 60-70% din capacitatea de muncă – 1,5 pensii de bază; la pierderea a 45-5% din capacitatea de muncă – 0,75 pensii de bază. 
Prizonierii politici şi deportaţii, chiar dacă nu sunt angajaţi,  au dreptul la pensie de stat pentru persoane persecutate. Este de reţinut faptul că pensia de stat pentru cei persecutaţi politic este simbolică, respectiv minimul pensiei sociale de stat
. 

Prin Hotărârea guvernului lituanian nr. 368 din 27.12.1998, referitoare la compensaţiile acordate foştilor prizonieri politici şi deportaţilor, ca şi urmaşilor acestora
, se acordă o sumă pentru compensarea proprietăţilor pierdute, care nu poate depăşi 3.000 litas (870 euro) de familie. 
Prin Legea pentru sprijinirea familiilor celor care au murit în timpul rezistenţei faţă de ocupaţia sovietică din 1940-1990 
se acordă următoarele sume compensatorii:

- 20.000 litas (aprox. 5.800 euro) pentru urmaşii participanţilor la mişcarea de rezistenţă, morţi în luptă, în detenţie sau în timpul interogatoriilor;

- 15.000 litas (aprox. 4.350 euro) familiilor celor care au participat voluntari necombatanţi în mişcarea de rezistenţă, morţi în timpul detenţiei sau interogatoriilor;

- 12.000 litas (aprox. 3.480 euro) familiilor parcipanţilor necombatanţi în mişcarea de rezistenţă ucisi sau morţi în timpul detenţiei după punerea în aplicare a sentinţei. 

Hotărârea de guvern nr. 19 din 11.01.1992 acordă prioritate foştilor deţinuţi politici sau deportaţilor pentru obţinerea unei locuinţe.
Legea cu privire la privilegiile în transport prevede, pentru foştii deţinuţi politici şi deportaţi în Uniunea Sovietică, posibilitatea de a beneficia de bilete de autobuz, bilete de tren, transport suburban, nave şi feriboturi, cu o reducere de 50%.
POLONIA

Legea din 24.01.1991 referitoare la veteranii de război şi la persoanele care au fost victime la persecuţiilor postbelice
 cu modificările ulterioare.
SLOVACIA

- Judicial Rehabilitation Law No.119/1990 

- Act 298/1990 on the Adjustments of Property Ownership Relations of Religious Orders and Congregations and of the Archbishopric of Olomouc    

- Mitigation of Property Injustices Law 403/1990

- Extra-Judicial Rehabilitation Law 87/1991

- Land and Farming-related Property Ownership Adjustments Law 229/1991

- Slovak National Council Act No.319/1991 on Mitigation of the Property and Other Injustices,  and on the Scope of Powers and Competences of State Administration Bodies in the Field of Extra-Judicial  Rehabilitation

- National Council of the Slovak Republic Law No. 282/1993 on the Mitigation of Property Injustices Caused to Churches and Religious Congregations 

- National Council of the Slovak Republic Act No. 125/1996 on the Immorality and Illegal Nature of the Communist System  

- Act No. 462/2002 on Lump Sum Compensation for Former Political Prisoners or  Spouses of Deceased Former Political Prisoners

� http://www.legislationline.org/documents/id/15694





� http://unpan1.un.org/intradoc/groups/public/documents/UNTC/UNPAN016313.pdf


�http://www.holocausteraassets.eu/files/200000319-33f93f1e1c/WG_SS_1_2_Jiri_Sitler_priloha_EN.doc





� � HYPERLINK "http://www3.lrs.lt/pls/inter/dokpaieska.showdoc_l?p_id=269678" ��http://www3.lrs.lt/pls/inter/dokpaieska.showdoc_l?p_id=269678�


� http://www.venice.coe.int/docs/2004/CDL(2004)069-e.asp


� ibidem


� ibidem


� Poate fi consultată doar în limba ploneză:  


� HYPERLINK "http://isip.sejm.gov.pl/servlet/Search?todo=file&id=WDU19910170075&type=3&name=D19910075Lj.pdf" ��http://isip.sejm.gov.pl/servlet/Search?todo=file&id=WDU19910170075&type=3&name=D19910075Lj.pdf�


� Office of the National Council of the Slovak Republic, Parliamentary Institute, Department of analyses and parliamentary research

